Γκερέν της Προβηγκίας

Ο Γκερέν, γαλλ.: Guerin, Garin, Warin, ή Werner, λατιν.: Γκουαρνάριος· (απεβ. το 845 ή το 856) ήταν κόμης της Ωβέρνης, του Σαλόν, του Μακόν, του Ωτύν, της Αρλ και δούκας της Προβηγκίας, της Βουργουνδίας και της Τουλούζης. Ο Γκερέν ίδρυσε την περιοχή εναντίον των Σαρακηνών από μία βάση στη Μασσαλία και οχύρωσε το Σαλόν-συρ-Σον (834). Συμμετείχε σε πολλές εκστρατείες κατά τη διάρκεια των εμφυλίων πολέμων που σηματοδότησαν τη βασιλεία του Λουδοβίκου Α΄ του Ευσεβούς (814–840) και μετά το τέλος του μέχρι τη Συνθήκη του Βερντέν (843). Οι κύριες πηγές για τη ζωή του είναι καταστατικά, και χρονικά όπως η Vita Hludovici.

Υπάρχει αρκετή σύγχυση μεταξύ των συγγραφέων σχετικά με την ακριβή ταυτότητα αυτού του ατόμου. Έχει χαρακτηριστεί ως γιος του Γουλιέλμου του Ζελόν και της 2ης συζύγου του, Γκουιτβέργις (ή Βουιθβέργις), βάσει του Liber Manualis της Ντουόδας, συζύγου του Βερνάρδου της Σεπτιμανίας, ενός από τους γιους του Γουλιέλμου από την 1η του σύζυγο. Διαφορετικά, πρόσφατα υποτέθηκε ότι ήταν γιος ή εγγονός του Αδαλάρδ, κόμη του Σαλόν, ο οποίος υπερασπίστηκε την τοποθεσία αυτή εναντίον του Ουάιφερ της Ακουιτανίας.  Έτσι, ο Γκερέν έγινε κόμης του Σαλόν είτε από κληρονομικότητα είτε από ευγνωμοσύνη του βασιλιά  λόγω των υπηρεσιών τού πατέρα του. Αυτή η τελευταία θεωρία βασίζεται στην υπόθεση ότι υπήρχαν δύο Γκερέν, που στη συνέχεια συγχέθηκαν: ο Γκερέν Α΄ και ο γιος του Γκερέν Β΄. Ούτε η καταγωγή από τον Γουλιέλμο του Ζελόν, ούτε η υπόθεση των δύο προσώπων είναι καθολικά αποδεκτές. Η εγγύτητά του, σε σωζόμενα έγγραφα της εποχής, με τον Βερνάρδο της Σεπτιμανίας, έχει χρησιμοποιηθεί ως απόδειξη για μία σχέση με αυτή την οικογένεια των Γουλιελμιδών, όπως και η ύπαρξη ενός συγγενικού "κόμη Γκερέν" σε μεταγενέστερα διατάγματα της δεκαετίας του 850 και του 860. Ο Γκερέν έχει προταθεί ως αδελφός του Βερνάρδου Α΄ της Ωβέρνης, του οποίου οι σχέσεις είναι άγνωστες. 

Το 818 ο Λουδοβίκος Α΄ ο Ευσεβής του παραχώρησε την Ωβέρνη, πιθανώς λόγω μίας σχέσης τής συζύγου του, η οποία πιθανώς ήταν κόρη του προηγούμενου κόμη Ιθιέρ. Το 825 έλαβε την πόλη Κλυνύ από τον Χίλδεβαλδ, επίσκοπο του Μακόν, σε ανταλλαγή.

Το 819 αυτός και ο Βερεγγάριος ο Σοφός της Τουλούζης εισέβαλαν στη Γασκώνη, για να καταπνίξουν μία εξέγερση του Λούπου Γ΄ Σεντούλε, όπως καταγράφεται τόσο από τα Annales regni Francorum, όσο και από τη Vita Hludowici .  Μέχρι το 820 η Γασκώνη είχε ειρηνεύσει και η εξουσία των Καρολιδών είχε αποκατασταθεί, αλλά όχι πέρα από τα Πυρηναία στη Ναβάρρα. 

Στις 24 Ιουλίου 840 στο Στρασβούργο, ο Λοθάριος επιτάχυνε έναν νέο εμφύλιο πόλεμο, κηρύσσοντας την εξουσία (imperium) του σε όλα τα εδάφη του βασιλείου, και ενώνοντας τις δυνάμεις του με τον ανιψιό του Πεπίνο Β΄ δούκα της Ακουιτανίας, επιτέθηκε στην κοιλάδα του Λίγηρα. Ενώ ο Eρμενώ Γ΄ του Ωξέρ, ο Aρνούλφ του Σαν, ο Ωντρί του Ωτύν και ο Γκεράρντ Β΄ του Παρισιού υποσχέθηκαν για τον Λοθάριο, ο Γκερέν και ο Aδαλβέρτος του Aβαλόν παρέμειναν με τον Κάρολο Β΄ τον Φαλακρό. Τον Μάρτιο του 841 οι Βουργουνδοί που ήταν πιστοί στον Κάρολο Β΄ συνόδευσαν τον Γκερέν στην Ακουιτανία, από την οποία εκδίωξαν τον Λοθάριο και τον Πεπίνο. Τον Μάιο ο Γκερέν, ως dux cum Tolosanis et Provincianis, ενώθηκε με τB;  και τον Λουδοβίκο Γ΄ τον Γερμανικό,  βασιλιά της Βαυαρίας στο Σαλόν-συρ-Μαρν. Τον Ιούνιο, ο Πεπίνος ενώθηκε τελικά με τον Λοθάριο στην Ωξέρ. Στις 25 Ιουνίου 841 ο Λοθάριος και ο Πεπίνος ξεκίνησαν την επακόλουθη μάχη του Φοντεναί, και είχαν το επάνω χέρι μέχρι την άφιξη του Γκερέν και τού στρατού του από Προβηγκιανούς, η οποία ανέτρεψε την κατάσταση υπέρ του Καρόλου Β΄.

Ο Κάρολος Β΄ έστειλε τον Γκερέν να εκδιώξει τον Βερνάρδο της Σεπτιμανίας από την Τουλούζη το 842, και στη συνέχεια εναντίον της Γοτθίας το 843. Μετά τη συνθήκη του Βερντέν τον Αύγουστο του ίδιου έτους, ήταν δούκας και μαρκήσιος στην Προβηγκία υπό τον Λοθάριο.  Πιθανότατα κληρονόμησε αυτό το αξίωμα από τον Λέιμπουλφ γύρω στο 829.  Το 844 έλαβε το Ωτύν, το οποίο είχε αφαιρεθεί από τον κληρονόμο του Βερνάρδου, Γουλιέλμο. Ο Γάλλος ιστορικός Πιερ Αντόκ ισχυρίζεται ότι ο Βερνάρδος συνελήφθη το 843 από τον Γκερέν στο Ουζές, και οδηγήθηκε ενώπιον του Καρόλου Β΄ για να εκτελεστεί το 844. Τον διαδέχθηκε το 845 ο Φούλκραδ ως δούκας, ενώ η Μασσαλία περιήλθε στον κόμη Αδαλβέρτο.

Ο Γκερέν νυμφεύτηκε την Αλβάνη (ή Άβα)  και ήταν πατέρας του Ιζεμβάρδ, κόμη του Ωτύν, και ίσως της Ερμενγάρδης, μητέρας του Γουλιέλμου Α΄ δούκα της Ακουιτανίας. 

 Σημειώσεις 

 Πηγές 

 Guinard, P. Recherches sur les origines des seigneurs de Semur-en-Brionnais. Semur-en-Brionnais, 1996.

Κατηγορία:Κόμητες της Τουλούζης
Κατηγορία:Δούκες της Βουργουνδίας
Κατηγορία:Κόμητες της Ωβέρνης